stanford-oval/wikipedia huggingface dataset:
מאליק ע'ולאם מוחמד
קריירה בשירות הציבורי

לאחר סיום לימודיו הצטרף מוחמד במרץ 1920 למשרד החשב הכללי בממשלת הודו. בינואר 1921 הוא קיבל את המינוי הרשמי הראשון שלו כעוזר המבקר של חברת הרכבות של צפון הודו. עם מיזוגה של חברה זו לחברת הרכבות של מזרח הודו ב-1925, מונה מוחמד לזמן קצר כמנהל החשבונות של חברת הרכבות של בנגל ושל האזור הצפון-מערבי. לאחר שצבר מוניטין כאיש מקצוע מיומן הוא מונה כחבר במועצת המנהלים של הרכבת ההודית ולאחר מכן היה למפקח על האספקה והרכש של חברת הרכבת של הודו. מיוני 1932 ועד פברואר 1934 הוא סופח לרשויות המנהל של נסיכות בופאל ועבד תחת הנוואב (תואר אצולה) שלה, חמידוללה ח'אן. במרץ 1934 שב מוחמד לשירות הממשלתי ומונה כסגן החשב הכללי במחלקת הדואר והטלגרף. במאי אותה שנה הוא מונה כסגן המנהל הכללי של המחלקה. ביולי 1936 הוא מונה כפקיד הפיננסי באותה מחלקה ובאוקטובר 1937 הוא קודם לתפקיד הפקיד הפיננסי של מחלקת התקשורת.
עם פרוץ מלחמת העולם השנייה מונה מוחמד למספר משרות בעלות חשיבות. במרץ 1940 הוא מונה לתפקיד המפקח הראשי של המחסנים הממשלתיים. בספטמבר אותה שנה הוא מונה לתפקיד המפקח הכללי של הרכש ובמרץ 1941 כמזכיר מחלקת האספקה. שירותיו כמנהל חשבונות מקצועי בתקופת המלחמה זכו להכרה מממשלת בריטניה וביוני 1941 הוענק לו תואר עמית של מסדר האימפריה ההודית. במאי 1942 הוא עבר לשרת בנסיכות של היידראבאד, שם הוא שימש כיועץ לניזאם של היידראבאד.
ב-1945 הוא היה סייע להקמת חברת הפלדה של מהינדרה ומוחמד יחד עם האחים מהינדרה הוא שימש כרואה החשבון של החברה. בשנתיים הבאות ייצרה החברה תחת זיכיון את הג'יפים של ויליס בבומביי.
לאחר תום המלחמה התבקש מוחמד על ידי הנוואב של בהאוולפור, הלורד סאדק מוחמד ח'אן החמישי, לייצגו בדיוני ועידת השולחן העגול ובאותה תקופה הוא יצר קשרים עם ליקאת עלי ח'אן. ב-1946 הוא עזב את היידראבאד כדי להצטרף למשרד האוצר של הודו. בחלוקת התארים של אותה שנה, האחרונה בה כובדו בעלי משרות ציבוריות בהודו, הוענק לו תואר אבירות.
שר האוצר

ב-1947 עזב מוחמד את חברת מהינדרה והצטרף למשרד האוצר של הודו בניהולו של שר האוצר ליקאת עלי ח'אן וסייע לו לנסח את התקציב הראשון של הודו.
לאחר חלוקת הודו החליט מוחמד להיות אזרח פקיסטן וב-14 באוגוסט 1947 התיישב באופן קבוע בעיר הולדתו, לאהור. בממשלתו של ליקאת עלי ח'אן הוא קודם לתפקיד שר האוצר הראשון של פקיסטן. ב-1948 הוא הגיש את התקציב הראשון של המדינה ואת טיוטת תוכנית החומש הראשונה.
ב-1949 הזמין מוחמד את מנהיגי העולם המוסלמי לארגון הבינלאומי הכלכלי האסלאמי, והדגיש בפניהם את הראיון של גוש כלכלי מוסלמי. באותה תקופה הוא לקה בשיתוק שמנע ממנו את האפשרות לדבר ולהתנייד ביעילות ובריאותו החלה להתרופף.
המושל הכללי של פקיסטן

בראשית 1951 החליט ראש הממשלה ליקאת עלי ח'אן להעביר את שר האוצר מוחמד מתפקידו בשל מצבו הבריאותי שהמשיך להתדרדר. עם זאת, החלטה זו לא יצאה לפועל עקב רציחתו של ח'אן באוקטובר אותה שנה. המושל הכללי דאז, חוואג'ה נזימודין, מינה את מוחמד להחליפו בתפקידו בעוד שהוא לקח על עצמו את תפקיד ראש הממשלה במקום ליקאת עלי ח'אן.
ב-1953 ייצג מוחמד את פקיסטן כראש המדינה בטקס ההכתרה של המלכה אליזבת השנייה, לצדם של המושלים הכלליים של קנדה, אוסטרליה, ניו זילנד, דרום אפריקה וציילון. בעת שובו לפקיסטן התחוללו התסיסה שעוררה תנועת השפה הבנגלית בדאקה שבמזרח פקיסטן והמהומות הדתיות נגד האחמדים בלאהור. שני האירועים הללו הובילו את מוחמד לעשות שימוש בסמכויותיו על פי חוק ממשלת הודו משנת 1935 הוא פיטר את ממשלתו של נזימודין ומינה תחתיו את הדיפלומט מוחמד עלי בוגרה.
ב-1954 עשתה האספה המכוננת של פקיסטן מאמצים להחליף את החוק משנת 1935 וליצור איזונים ובלמים על סמכויותיו של המושל הכללי. בתגובה פיזר מוחמד את האספה המכוננת, צעד שזכה לביקורת מטעם בית המשפט העליון של סינד. נשיא בית המשפט, סר ג'ורג' קונסטנטין קבע שצעדו של מוחמד היה בלתי חוקי, אך קביעה זו נהפכה על ידי בית המשפט העליון של פקיסטן.
באותה תקופה התדרדרה בריאותו של מוחמד עוד יותר והוא חש בשיתוק בכל גופו. ב-1955 הוא נאלץ לנסוע לבריטניה כדי לקבל טיפול רפואי. בהיעדרו הוא מינה את איסכנדר מירזא כממלא מקומו, אך זה האחרון פיטר אותו והיה למושל הכללי הקבוע, זאת בתמיכת חברי האספה המכוננת. סר מאליק ע'ולאם מוחמד מת ב-29 באוגוסט 1956 ונקבר בלאהור.
מגע של ניאוף

| --- | --- |
כרזת הסרט
כרזת הסרט
 מבוסס על:  מחזה צ'ין צ'ין של פרנסואה בילדו
 בימוי:  ג'ין סאקס
 הופק בידי:  ארתורו אל פניה
 תסריט:  רונלד הארווד
 עריכה:  ריצ'רד נורד
 שחקנים ראשיים:  ג'ולי אנדרוז, מרצ'לו מסטרויאני
 מוזיקה:  פינו דונג'יו
 צילום:  פרנקו די ג'קומו
 מדינה:  ארצות הברית ארצות הברית איטליה איטליה צרפת צרפת
 חברת הפקה:  Silvio Berlusconi Communications, Reteitalia 
 חברה מפיצה:  Castle Hill Productions
 הקרנת בכורה:  1991
 משך הקרנה:  82 דקות
 שפת הסרט:  אנגלית, איטלקית
 סוגה:  סרט קומדיה 
 הכנסות באתר מוג'ו:   fineromance
 דף הסרט ב־IMDb
 
מגע של ניאוף (באנגלית: A Fine Romance; באיטלקית: Cin cin) הוא סרט קומדיה רומנטית משנת 1991 בבימוו של ג'ין סאקס, עם ג'ולי אנדרוז ומרצ'לו מסטרויאני בתפקידים הראשיים.
התסריט מבוסס על המחזה הצרפתי "צ'ין צ'ין" של פראנסואה בילדו (אנ') משנת 1959. צ'ין צ'ין משמעותו באיטליה - לחיים.
העלילה היא על גבר ואשה שבני זוגם בגדו בהם אחד עם השנייה והם נפגשים כדי לטכס עצה להחזירם.
תקציר העלילה

פמלה פיקה (ג'ולי אנדרוז) היא בריטית שגרה בפריז ונשואה לרופא המכובד והאמיד ד"ר פיקה. בנם בובי (איאן פיצגיבון) בן ה-27 עוסק בנדל"ן.
צ'זריו גרימלדי (מרצ'לו מסטרויאני) הוא קבלן בניין איטלקי שעובד בפריז ונשוי למרגריט. מסתבר לו ולפמלה שבני זוגם ד"ר פיקה ומרגריט מנהלים רומן.
הם נפגשים במסעדה בפריז ומטכסים עצה איך להשיב להם את בני הזוג הבוגדים כי עדיין הם אוהבים אותם. הם שונים בהתנהגותם - פמלה היא בעלת אופי בריטי נוקשה וחסרת חוש הומור, מתנזרת משתייה ומעדיפה אורח חיים בריא וצ'זריו הוא ההפך ממנה - אוהב לשתות ולאכול "לא בריא". הוא מנסה לחזר אחריה והיא נעתרת לו. צ'זריו מתחיל לשתות ולהתגלגל לבית תמחוי שם פוגשת אותו פמלה שלוקחת אותו אתה לאתר ספא בביאריץ. שם עושה לה צ'זריו "בושות" ממשיך לשתות ולהתעסק עם המטפלת מדלין עד שהם נזרקים משם על ידי הרופא האחראי, ד"ר נוארה.
הם חוזרים לפריז ומשלימים ביניהם. בינתיים ד"ר פיקה חוזר לפמלה ומרגריט חוזרת לצ'זריו אך פמלה וצ'זריו מעדיפים להמשיך את הקשר ביניהם.
צוות השחקנים

| שם השחקן/ית | שם הדמות | הערות |
| --- | --- | --- |
| ג'ולי אנדרוז | פמלה פיקה |  |
| מרצ'לו מסטרויאני | צ'זריו גרימלדי |  |
| איאן פיצגיבון | בובי פיקה |  |
| ז'אן ז'ק דולו | ד"ר נוארה | רופא |
| פרנסואז מישו | מדלין | עובדת בספא |
לאסלו פולגאר (זמר אופרה)

| --- | --- |

 לידה:  1 בינואר 1947 שומוג'סנטפאל, הונגריה 
 פטירה:  19 בספטמבר 2010 (בגיל 63) ציריך, שווייץ 
 מקום קבורה:  בית הקברות היהודי ברחוב קוזמה 
 מוקד פעילות:  הונגריה 
 מקום לימודים:  האקדמיה למוזיקה פרנץ ליסט בבודפשט 
 סוג קול:  בס 
 שפה מועדפת:  הונגרית, גרמנית, רוסית 
 חברת תקליטים:  Hungaroton, דויטשה גרמופון, דקה רקורדס, Teldec, פיליפס רקורדס 
 פרסים והוקרה:  פרס קושוט (1990)  אמן מצטיין של הונגריה (1987)  פרס גראמי לאלבום הקלאסי הטוב ביותר (1998)  פרס פרנץ ליסט (1986)  אזרחות כבוד של בודפשט (2010)  בפסקה זו רשומה אחת נוספת שטרם תורגמה 
 פרופיל ב-IMDb
 
לאַסְלוֹ פּוֹלְגַאר (בהונגרית: Polgár László , שומוג'סנטפאל, 1 בינואר 1947 – ציריך, 19 בספטמבר 2010) היה זמר אופרה יהודי-הונגרי (בס) זוכה פרס קושוט, פרס פרנץ ליסט ופרס גראמי. חבר אגודת בני האלמוות.
ביוגרפיה

פולגאר לאסלו (יצחק בן אליעזר הלוי) בא ממשפחה יהודית. הוריו היו לאיוש פולגאר ואנה קנטור. הוא למד במכללת פרנץ ליסט למוזיקה בבודפשט כסטודנט של אווה קוטרוץ בין השנים 1967–1972. בשנת 1971 התקבל לבית האופרה של בודפשט בתפקידו הראשון כרוזן קפרנו (ורדי:ריגולטו). באותה שנה זכה בתחרות השירה של דבורז'אק. בשנת 1972 זכה במלגה בבית האופרה, ומשנת 1973 הפך לזמר בסגל הקבוע של האופרה. הוא היה הזוכה בתחרות השירה על שם שומאן בשנת 1974 וזכה בפרס הראשון בתחרות על שם המלחין פרנץ ארקל בשנת 1975. כמו כן הגיע למקום הראשון בתחרות שירה וולף בשנת 1980 ואחר כך זכה במקום ראשון גם בתחרות השירה פברוטי בשנת 1981. משנת 1991 היה חבר באופרה של ציריך.
ביוגרפיה > שירתו

בתחילה הוא שר תפקידי קומפרימריו (משנה), אך עד מהרה הפך לבסיסט הראשי של התיאטרון. ההופעה הזרה הראשונה שלו הייתה בנובמבר 1978 בהמבורג הייתה החטיפה מן ההרמון של מוצרט בתפקיד אוזמיניאן. בשנת 1982 שר בבריסל את תפקיד הרוזן וולטר בלואיזה מילר. הוא הפך בהדרגה לזמר מוביל. לעיתים קרובות הופיע גם באופרות בנות זמננו. השתתף קבוע בפסטיבל זלצבורג והפך לאורח קבוע באופרה של ציריך ומינכן. בהופעות בכל רחבי העולם הוא שר את ברטוק באתונה, שיקגו, דרזדן, קופנהגן, לונדון, פראג, טוקיו ובלה סקאלה של מילאנו.
בנוסף להופעותיו הוא לימד בקונסרבטוריון בציריך-וינטרטור ובהונגריה. בשנת 2010 נפטר במפתיע ב -19 בספטמבר בציריך והובא למנוחת עולמים בבית הקברות היהודי ברחוב קוזמה.
חייו הפרטיים

בשנת 1971 נשא לאישה את אגנש גרגיי. נולדו להם שלוש בנות: קטאלין (1973), יהודית (1977) ואווה (1984).
תפקידיו על הבמה

מספר הפרמיירות שלו הרשומות בספריית התיאטרון: 45.
Giuseppe Verdi: Rigoletto....Ceprano gróf; Sparafucile
Richard Strauss: Salome....Egy kappadociai
Ránki György: Pomádé király új ruhája....Lacikonyhás
Verdi: Macbeth....Egy orvos
Alban Berg: Lulu....Színigazgató; 2. bohóc
Wagner: A nürnbergi mesterdalnokok....Schwarz
Szokolay Sándor: Sámson....Efton
Giacomo Puccini: Bohémélet....Alcindor; Colline
Benjamin Britten: Koldusopera....Jeremy
Gioachino Rossini: A sevillai borbély....Basilio
Puccini: Manon Lescaut....Geronte de Ravoir
Verdi: A végzet hatalma....Calatrava gróf; Gvardián
Szabó-Borgulya: Légy jó mindhalálig....Báthory
Rossini: A török Itáliában....Don Geronio
Verdi: Traviata....Grenvil
Mozart: A varázsfuvola....Sarastro
Mozart: Szöktetés a szerájból....Ozmin
Mozart: Figaro házassága....Bartolo
Durkó Zsolt: Mózes....Áron
Bellini: Norma....Oroveso
Balassa Sándor: Az ajtón kívül....Halál
Claudio Monteverdi: Poppea megkoronázása....Seneca
Janacek: A ravasz rókácska....Lelkész/Borz
Mozart: Idomeneo....Égi hang
Verdi: Don Carlos....Egy szerzetes; II. Fülöp
Sztravinszkij: A léhaság útja....Trulove
Mozart: Don Giovanni....Leporello
Wagner: Parsifal....Gurnemanz
Pjotr Iljics Csajkovszkij: Anyegin....Gremin herceg
Ludwig van Beethoven: Fidelio....Rocco
Verdi: Simon Boccanegra....Jacopo Fiesco
Wagner: Trisztán és Izolda...Marke király
Bartók Béla: A kékszakállú herceg vára....Kékszakállú herceg
פרסים

לוח הזיכרון Mihály Székely (1982)
פרס פרנץ ליסט (1986)
פרס האמן המעוטר (1987)
פרס קושוט (1990)
פרס ג'ורג' מליש (1991)
חבר לנצח באגודת בני האלמוות (1997)
פרס גראמי (1998) (שתי קטגוריות)
אזרח כבוד בבודפשט (2010)
מידע נוסף

מאגר האמנים
המוזיאון להיסטוריה של התיאטרון הלאומי ההונגרי
אתר ההנצחה של לאסלו פולגאר
הערות שוליים

↑  נפטר לאסלו פולגאר Elhunyt Polgár László operaénekes Híradó.hu, 2010. szeptember 19
↑  Tíz kép - A Kozma utcai temető = Caruso blog 2015. november 1.
↑  2013. január 16-i lekérdezés
| --- | --- |
בקרת זהויות :  NLI: 987007351640905171  PLWABN: 9810625346305606  BNE: XX1706294  BnF: cb13898581z (data)  CANTIC: a10142605  GND: 128710624  ISNI: 0000 0001 1507 2902  LCCN: n85119425  LNB: 000302333  MusicBrainz: 06356455-05fe-431a-92e3-975e4a147509  NKC: xx0113948  NLA: 35995902  NSK: 000264854  NTA: 107753790  RERO: 02-A012324957  SELIBR: 341021  SUDOC: 120531402  TLS: László_Polgár  Trove: 1177729  VIAF: 120118431   WorldCat (עם VIAF): 120118431
מחוזות אבחזיה

אבחזיה היא חבל ארץ הנמצא על שפת הים השחור. עד הכרזת העצמאות החד-צדדית בשנת 2008 היה חבל ארץ זה מחוז בצפון-מערב גאורגיה.
מבחינה מנהלית אבחזיה מחולקת לשבעה מחוזות ( араион, ראיון) לעומת שישה מחוזות בתקופה שהאזור היה חלק מגאורגיה.
| 0 | 1 | 2 | 3 | 4 | 5 |
| --- | --- | --- | --- | --- | --- |
| סמל | שם | בירה | שם בשפת המקור | אוכלוסייה  נכון לשנת 2020 | שטח |
|  | מחוז גגרה | גגרה | Гагра араион,გაგრის რაიონი | 39,279 | 772 |
|  | מחוז סוחומי | סוחומי | Аҟәа араион,სოხუმის რაიონი | 11,460 | 1523 |
|  | מחוז גודאותה | גודאותה | Гәдоуҭа араион,გუდაუთის რაიონი | 38,650 | 1640 |
|  | מחוז גולריפש | גולריפש | Гәылрыҧшь араион,გულრიფშის რაიონი | 17,875 | 1835 |
|  | מחוז גאלי | גאלי | Гал араион,გალის რაიონი | 30,268 | 518 |
|  | מחוז אוצ'מצ'ירה | אוצ'מצ'ירה | Очамчыра араион,ოჩამჩირის რაიონი | 25,901 | 1808 |
|  | מחוז טקווארצ'לי | טקווארצ'לי | Тҟәарчал араион,ტყვარჩელის რაიონი | 16,461 | 544 |
מורפיזם פרויקטיבי

בגאומטריה אלגברית המושג מורפיזם פרויקטיבי הוא גרסה יחסית של המושג סכמה פרויקטיבית זאת אומרת תת-סכמה סגורה במרחב פרויקטיבי. כך מורפיזם פרויקטיבי מתאר משפחות של יריעות (סכמות) פרויקטיביות.
הגדרה פורמלית

מרחב פרויקטיבי
אנחנו מגדירים  \mathbb {P} _{\mathbb {Z} }^{n} כספקטרום פרויקטיבי של החוג המדורג  \mathbb {Z} [x_{0},\ldots ,x_{n}].
כמו כן, מרחב פרויקטיבי מעל  Y מוגדר על-ידי החלפת בסיס  \mathbb {P} _{Y}^{n}=\mathbb {P} _{\mathbb {Z} }^{n}\times Y.
זאת סכמה מצוידת במורפיזם קנוני (היטל)  \pi :\mathbb {P} _{Y}^{n}\to Y.
הגדרה. מורפיזם סכמות  f:X\to Y נקרא פרויקטיבי עם ניתן להציגו כהרכבה  X{\stackrel {g}{\to }}\mathbb {P} _{Y}^{n}{\stackrel {\pi }{\to }}Y כאשר  g שיכון סגור.
דוגמאות ותכונות

מורפיזם  X\to \operatorname {Spec} (k) פרויקטיבי כאשר  X סכמה פרויקטיבית.
עבור סכמה קוואזי-פרויקטיבית  X ותת-סכמה סגורה  Z\subset X הניפוח  \pi :Bl_{Z}(X)\to X הוא מורפיזם פרויקטיבי.
כל מורפיזם פרויקטיבי הוא נאות. בפרט, פנקטור התמונה הישרה וניגזרותיו שומרים על אלומות קוהרנטיות.
לקריאה נוספת

Hartshorne, Robin (1977), Algebraic Geometry, Springer-Verlag. ISBN 0-387-90244-9.
ליגת המשנה הסובייטית

| --- | --- |
 ענף:  כדורגל
 תאריך ייסוד:  1970
 תאריך פירוק:  1991
 ארגון מפעיל:  התאחדות הכדורגל של ברית המועצות 
 מדינות משתתפות:  ברית המועצות ברית המועצות
 שמות קודמים:  קלאס ב, ליגה ב
 הכי הרבה זכיות:  קריליה סובייטוב סמרה (5)
 מפעל גבוה יותר:  ליגת העל הסובייטית בכדורגל
 מפעל נמוך יותר:  הליגה הסובייטית השנייה
 
ליגת המשנה הסובייטית לכדורגל, אשר נודעה בשם הליגה הסובייטית הראשונה (ברוסית: Первая лига СССР по футболу), הייתה הליגה השנייה בחשיבותה אחרי הליגה הבכירה.
בעונת 1979 סטפן יורצ'ישין הבקיע 42 שערים לעונה במדי קרפטי לבוב והוא מלך השערים בכל הזמנים של ליגת המשנה הסובייטית.
היסטוריה

הליגה הוקמה ב-1936 ופורקה ב-1991 כשמחליפה אותה הליגה הרוסית הראשונה. שמותיה הקודמים היה "קלאס ב'", "ליגה ב'". השם הרשמי "הליגה הסובייטית הראשונה" נקלט רק ב-1971.
פורמט

אלופת הליגה העפילה לליגה הבכירה. סטטיסטית, קבוצת הכדורגל שזכתה בהכי הרבה אליפויות הליגה היא זניט קויבישב שזכתה 5 פעמים. שיטת מעבר לליגה הבכירה ומספר קבוצות שעברו ביב שונה במשך השנים. לפעמים זה היו הקבוצות שזכו במקומות הראשונות בליגה ולפעמים היה טורניר מעבר בין הקבוצות הראשונות בליגת המשנה לבין הקבוצות האחרונות בליגה העליונה.
מדבר שומרון

כבשים רועות במדבר השומרון, בסמיכות לכוכב השחר ולציר אלון
מדבר שומרון הוא אזור גאוגרפי ייחודי, השוכן במזרח השומרון. הוא מהווה "גשר" בין הרי הגלבוע ומדבר יהודה, ומאפשר לבעלי חיים האופייניים למדבר יהודה להגיע אל מורדות הגלבוע. מדבר שומרון מקביל בתכונותיו למדבר יהודה, אך בעוד גבולותיו של האחרון ברורים למדי, הרי שגבולות מדבר שומרון קשים להגדרה.
גבולות

מדבר שומרון שוכן במזרח שומרון, באזור שלפי המקרא התנחלו השבטים אפרים ומנשה.
גבולו המזרחי הוא בהעתק שבבקעת הירדן, בקו היישובים פצאל, משואה, ארגמן ומחולה. גבולו המערבי של המדבר הוא בקו יישובי השוליים המזרחיים של במת ההר, בנקודה בה הופך הנוף לצחיח ומדברי. זהו גבול "גמיש", שכן בשנים גשומות הגבול זז מזרחה; מקובל לזהות את גבולותיו הצפוניים של מדבר שומרון בהרי הגלבוע, אך הגבול שם אינו ברור, שכן ניתן לכלול במדבר שומרון גם חלק מהשיפולים הדרום-מזרחיים של הגלבוע, המתאימים לאופי השומרון. גבולו הדרומי של מדבר שומרון הוא הקשה ביותר להגדרה: יש הרואים בנחל פרת את הגבול הדרומי בין מדבר יהודה למדבר שומרון, אך מקובל גם לזהות את ואדי עוג'ה כגבול בין מדבריות אלו.
חוסר הבהירות בנוגע לגבולותיו המזרחיים של מדבר שומרון גורם לבלבול בינו לבין בקעת הירדן, עד כי רבים טועים לזהות, למשל, את כביש אלון המוביל לסרטבא ולמעלה אפרים כחלק מבקעת הירדן. יישובים כמו מכורה, גתית או בקעות מסונפים למועצה האזורית בקעת הירדן, אף על פי שהם שוכנים מבחינה גאולוגית וגאוגרפית במדבר שומרון. הסיבה לכך היא תנאי הטופוגרפיה של האזור, השונים מהותית מאלו שבמדבר יהודה: בעוד שמדבר יהודה תחום בקו מצוק ההעתקים "הנופל" באופן ברור מגובה כמה מאות מטרים לבקעת ים המלח, הרי שירידתו של מדבר שומרון לעבר בקעת הירדן הדרגתית יותר. אמנם מדובר בירידה תלולה יחסית (בעיקר בחלקו הדרומי) מרום פסגת הר בעל חצור (1,016 מטרים מעל פני הים) עד לקו ההעתק על בקעת הירדן (כמאה מטרים מתחת לפני הים) לאורך כשמונה קילומטרים בלבד, אך הירידה מחולקת לשתי "נפילות" טופוגרפיות גדולות, המטשטשות מעט את הבדלי הגובה (כביש אלון נסלל לאורך הכתף שבין שתי מדרגות אלו). הגבול בין מדבר שומרון ובקעת הירדן אינו ברור וחד כמו זה שבמדבר יהודה; חלקו הדרומי של מדבר שומרון משתרע בין אזור כוכב השחר עד לדומא ומצפה אלון ויורד בתלילות מזרחה. ממנו וצפונה חוצים כמה עמקי תלם (כמו ואדי אפג'ם ובקעת גיתית, ועמק התלם בין קמר תרצה לקער סרטבא), היוצרים רצף טופוגרפי מתון. בשל כך מיטשטשת ההפרדה בין בקעת הירדן הצחיחה, לבין מדבר שומרון שגם נופו צחיח.
גם גבולו הדרומי של מדבר השומרון אינו ברור: מצוק ההעתקים נפסק מצפון ליריחו בוואדי מכוך, אשר בינו ובין ואדי עוג'ה גולשות שכבות הסלע (לעיתים בתלילות רבה מאד) מזרחה, ויוצרות אזור ייחודי המזוהה בשם "המונוקלינה של העוג'ה" (או "מדבר בנימין"). מאחר שישנו דמיון גאולוגי וטופוגרפי בין אזור זה למדבר שומרון, יש הרואים בוואדי עוג'ה את גבולו של מדבר שומרון, אך כאמור, ניתן גם לראות בו אזור נפרד.
מאפיינים

מדבר שומרון הוא מדבר צל גשם. כלומר, מיקומו הגאוגרפי אינו הסיבה לצחיחותו, אלא מיעוט המשקעים בו הוא תוצאה של נסיבות גאוגרפיות. העננים העולים מהים התיכון במערב נחסמים על ידי הרכסים הגבוהים באזור במת ההר המרכזית החוצה את שומרון. בשל כך, רק מעט משקעים מגיעים מזרחה, למדבר שומרון.
גאולוגיה

המסלע בשומרון מגוון, אך מורכב בעיקר מסלע גיר קשה, בשל היותו חלק מקמרי רמאללה ותרצה. מבחינה זו שונה מדבר שומרון באופן מובהק ממדבר יהודה, שכן האחרון מורכב ברובו מסלע קירטון רך, המאפיין את הקער שבו שוכן רוב מדבר יהודה. המסלע הגירני במדבר השומרון יוצר נוף קשה ומצוקי, בניגוד לנוף הרך של מדבר יהודה. אך באזור קער סרטבא, בו המסלע מורכב מסלע קירטון רך, ניתן להבחין בבירור כיצד משתנים פני הקרקע מנוף מצוקי לגבעות עגלגלות, האופייניות למדבר יהודה.
משקעים

קו המשקעים בחלקו המזרחי של מדבר שומרון דומה לזה שבמדבר יהודה: כ-200 עד 300 מ"מ גשם בשנה. בחלקו המערבי נע קו המשקעים בין 300 ל-400 מ"מ בשנה.
צומח

צמחיית מדבר שומרון אופיינית גם למדבר יהודה, וכוללת בני שיח דוגמת רותם, אשל, מלוח, לענת המדבר וכדומה. עם זאת, בחלקו המערבי של מדבר שומרון ניתן להבחין בצמחייה ים תיכונית, כמו חבורת אלון-אלה (בעיקר אלת המסטיק וחרובים). בחלקו הצפוני של מדבר שומרון, באזור החפיפה עם מורדות הגלבוע, נוצר אזור בעל ייחוד בוטני, ובו מפגש נדיר של חברת צומח מגוונת ולעיתים אנדמית, כמו גם מגוון של בעלי חיים היכולים להיפגש רק באזור זה.
ראו גם

ארץ המרדפים
לקריאה נוספת

צבי אילן, בקעת הירדן ומדבר שומרון, הוצאת עם עובד- תרבות וחינוך, 1973 .
דניאל אלדד ויוסף ירושלמי, ההר הטוב הזה - מסלולים ואתרים בדרום השומרון הוצאת ספריית בית אל ירושלים תשס"ט 2009. עמודים 46–97
ליגת המשנה הרוסית בקטרגל

| --- | --- |
 2019/2020

 שם מלא:  הליגה הבכירה
 כינוי:  הליגה הראשונה
 תחום:   קטרגל
 ארגון:  התאחדות הקטרגל הרוסית
 מדינות:  רוסיה רוסיה
 קבוצות:  31
 תקופת הפעילות:  1991 בתור "הליגה הראשונה של חבר המדינות" – הווה
 שמות קודמים:  הליגה הראשונה
 אלופה נוכחית:  אלמז אלרוסה
 מירב הזכיות:  אלמז-אלרוסה מירני ספרטק מוסקבה (3 כל אחת)
 מפעל גבוה:  ליגת העל הרוסית בקטרגל
 מפעל מקביל:  הגביע הרוסי בקטרגל
 מפעל נמוך:  הליגה הרוסית השנייה בקטרגל
ליגת המשנה הרוסית בקטרגל (ברוסית: Высшая лига чемпионата России по мини-футболу‏; רשמית: "הליגה הבכירה של אליפות רוסיה בקטרגל") היא הליגה השנייה בחשיבותה בענף הקטרגל, שנערכת בחסות התאחדות הקטרגל הרוסית.
מנצחת הליגה מעפילה לליגת העל. עד 2003 היא נקראה "הליגה הראשונה".
פורמט

הטורניר מורכב משתי חטיבות: "מערב" ו"מזרח". התחרויות מתקיימות בשני שלבים - אזוריים וסופיים. המשתתפים מחולקים לשתי חטיבות: "מזרח" ו"מערב". בחטיבת "מערב" הקבוצות משחקות 2 משחקים: בבית ובחוץ ובחטיבת "מזרח" הקבוצות מחולקות לבתי משנה (צפון, דרום, מערב, מרכז, מזרח), כל קבוצה בבית המשנה משחקת שני משחקי בית וחוץ. בהתבסס על תוצאות השלב האזורי בתחרות, מתחיל השלב האחרון הכולל 4 הקבוצות הטובות ביותר מחטיבת "מערב" ו-4 הקבוצות הטובות מחטיבת "מזרח".
שלב הגמר נערך על פי שיטת גביע, החל מרבע הגמר שמסתיים במשחקים על המקום השלישי והגמר, בו משחקים משחק אחד בבית ומשחק חוץ. ברבע הגמר הקבוצות מפוצלות לזוגות "מערב" - "מזרח":
| 0 | 1 | 2 |
| --- | --- | --- |
| מקום ראשון בחטיבת "מזרח" | זוג 1 | מקום רביעי בחטיבת "מערב" |
| מקום ראשון בחטיבת "מערב" | זוג 2 | מקום רביעי בחטיבת "מזרח" |
| מקום שני בחטיבת "מזרח" | זוג 3 | מקום שלישי בחטיבת "מערב" |
| מקום שני בחטיבת "מערב" | זוג 4 | מקום שלישי בחטיבת "מזרח" |
המנצחות מרבע הגמר עולות לחצי הגמר ומשחקות משחק אחד בבית ומשחק חוץ. המנצחות בחצי הגמר משחקות בגמר האליפות והמפסידות מתמודדות במשחק על המקום השלישי. בתום העונה, התאחדות הקטרגל הרוסית מזמינה את הזוכה בליגה או אפילו מספר מועדונים (הזמנות מגיעות אפילו למועדונים מהליגה הראשונה) להשתתף באליפות, אך המעבר לאליפות כרוך ברישוי מיוחד קפדני ולא כל מועדון מוכן להעפיל ומעדיף להישאר בליגה התחתונה.
זוכות

| עונה> אליפות חבר המדינות | אלופה> אליפות חבר המדינות | סגנית> אליפות חבר המדינות | אליפות חבר המדינות | אליפות חבר המדינות |
| --- | --- | --- | --- | --- |
| 1992 | דינה-2 (מוסקבה) | פיניקס (צ'ליאבינסק) |  |  |
הליגה הראשונה
| 1992-1993 | מינקאס (מוסקבה) | סרגון (מוסקבה) |  |  |
| 1993-1994 | טורפדו (מוסקבה) | VIZ (יקטרינבורג) |  |  |
| 1994-1995 | TTG-JAVA (יוגורסק) | סטרויטל-7 (צ'ליאבינסק) |  |  |
| 1995-1996 | נורילסק (נורילסק) | רוסינקס (יאקוטסק) |  |  |
| 1996-1997 | פרימה (סמארה) | SPZ-רומא (סרטוב) |  |  |
| 1997-1998 | זאריה (ימליאנובו) | צסק"א-בולארי (מוסקבה) |  |  |
| 1998-1999 | ויטה (קמרובו) | סיביריאק (נובוסיבירסק) |  |  |
| 1999-2000 | סטרויאימפולס (סנקט פטרבורג) | פוליטק (סנקט פטרבורג) |  |  |
| 2000-2001 | Sibnefteprovod (טיומן) | אינטקו (מוסקבה) |  |  |
| 2001-2002 | רוספן איסטרה (נובי אורנגוי) | כספייסק (מחצ'קלה) |  |  |
| 2002-2003 | נורילסק ניקל-2 (נורילסק) | נורילסק ניקל-2 (נורילסק) |  |  |
הליגה הבכירה
| 2003-2004 | ארבט (מוסקבה) | ארבט (מוסקבה) |  |  |
| 2004-2005 | פריבוולז'אנין (קאזאן) | פריבוולז'אנין (קאזאן) |  |  |
| 2005-2006 (+p / o) | מיטישצ'י (מיטישצ'י) | מיטישצ'י (מיטישצ'י) |  |  |
| 2006-2007 (+ p / o) | סרטוב (סרטוב) | סרטוב (סרטוב) |  |  |
| 2007-2008 (+ p / o) | ספרטק מוסקבה) | ספרטק מוסקבה) |  |  |
| 2008-2009 (+ p / o) | סיביריאק (נובוסיבירסק) | סיביריאק (נובוסיבירסק) |  |  |
| 2009-2010 | אלמז-אלרוסה (מירני) | אלמז-אלרוסה (מירני) |  |  |
| 2010-2011 | ‏KPRF (מוסקבה) | ‏KPRF (מוסקבה) |  |  |
| 2011-2012 | אלמז-אלרוסה (מירני) | אלמז-אלרוסה (מירני) |  |  |
| 2012-2013 (+ p / o) | טיומן-2 (טיומן) | טיומן-2 (טיומן) |  |  |
| 2013-2014 (+ p / o) | ספרטק מוסקבה) | ספרטק מוסקבה) |  |  |
| 2014-2015 (+ p / o) | אוחטה | אוחטה |  |  |
| 2015-2016 (+ p / o) | טיומן-2 | טיומן-2 |  |  |
| 2016-2017 (+ p / o) | ‏KPRF-2 | ‏KPRF-2 |  |  |
| 2017-2018 (+ p / o) | ‏KPRF-2 | ‏KPRF-2 |  |  |
| 2018-2019 (+ p / o) | אלמז-אלרוסה (מירני) | אלמז-אלרוסה (מירני) |  |  |
| 2019-2020 (+ p / o) | הליגה הושהתה בשל התפרצות נגיף הקורונה ברוסיה | הליגה הושהתה בשל התפרצות נגיף הקורונה ברוסיה |  |  |
הערות שוליים

↑  «Париматч» новый титульный спонсор Суперлиги и Высшей лиги
מבצע דדלייט

צילום של 42 צוללות גרמניות שנכנעו במקום עגינתן בנמל ליסהאלי (Lisahally) בצפון אירלנד ביוני 1945
משחתת פולנית גוררת צוללת גרמנית לקראת הטבעתה, ב-28 בנובמבר 1945
מבצע דדלייט (באנגלית: Operation Deadlight) נערך על ידי הצי המלכותי הבריטי לאחר תום מלחמת העולם השנייה, מנובמבר 1945 ועד פברואר 1946. במהלכו הוטבעו באוקיינוס האטלנטי 116 צוללות של הצי הגרמני, שהוסגרו לידי בריטניה לאחר תום המלחמה באירופה.
רקע

לאחר כניעת גרמניה ב-8 במאי 1945 נכנעו צוותיהן של 156 צוללות והסגירו את עצמם ואת כלי השיט שלהם לידי כוחות בעלות הברית משני צידי האוקיינוס האטלנטי - בקרבת בריטניה, בנורווגיה, בדנמרק, בגרמניה, בגיברלטר ובספרד וכן בקנדה, בארצות הברית ובארגנטינה. 138 מהצוללות הועברו לבריטניה ורוכזו בשני נמלים, בסקוטלנד ובצפון אירלנד.
ממשלת בריטניה גמרה אומר להביא להשמדת צי הצוללות של גרמניה לאחר המלחמה. במהלך ועידת פוטסדאם באביב 1945 הסכימו מנהיגי ארצות הברית, בריטניה וברית המועצות כי מרבית הצוללות שנכנעו יוטבעו. במסגרת ההסכם נקבע כי שלושים מהצוללות השבויות לא יוטבעו ויימסרו כשלל מלחמה לשלוש המעצמות.
ועדה ימית שבה היו חברים נציגים של בריטניה, ארצות הברית וברית המועצות הורכבה ובדקה את הצוללות שנשבו. ב-10 באוקטובר 1945 היא בחרה מהן את הצוללות לשימור (מקצתן נמצאו בארצות הברית). ב-29 באוקטובר קבעה הוועדה ש-116 הצוללות הנותרות שהוחזקו בבריטניה יוטבעו בים הפתוח בעומק של 100 מטר לפחות וזאת עד 15 בפברואר 1946. מיד לאחר ההחלטה ניגש הצי המלכותי הבריטי לתכנון מבצע ההטבעה ולביצועו.